Predkladacia správa

Ministerstvo školstva SR vypracovalo Návrh záverečného účtu kapitoly Ministerstva školstva SR za rok 2007 (ďalej len „Záverečný účet“) a  predkladá ho na informáciu vláde SR na základe § 29 ods. 4 zákona č. 523/2004 Z. z. o rozpočtových pravidlách a o zmene a doplnení niektorých zákonov v znení neskorších predpisov 
Záverečný účet bol spracovaný v zmysle Smernice Ministerstva financií SR zo dňa                             18. 12. 2007 na vypracovanie návrhov záverečných účtov kapitol štátneho rozpočtu, štátnych fondov a                   na vypracovanie návrhu záverečného účtu verejnej správy za rok 2007 č. MF/30829/2007-311 uverejnenej vo Finančnom spravodajcovi č. 1/2008.
Rezort školstva zabezpečoval v roku 2007 úlohy v oblasti verejných vysokých škôl, regionálneho školstva, vedy a techniky, mládeže a športu ako aj ďalšie úlohy. 
Záverečný účet poskytuje prehľad o hospodárení kapitoly Ministerstva školstva SR z pohľadu ekonomickej a funkčnej klasifikácie a z pohľadu programového rozpočtovania. Hodnotenie podľa ekonomickej klasifikácie bolo spracované podľa jednotlivých kategórií, a to v rámci kapitoly a za jednotlivé okruhy organizácií: vlastný úrad MŠ SR, metodicko-pedagogické centrá, školské výpočtové strediská, ostatné priamo riadené rozpočtové organizácie, krajské školské úrady. Z pohľadu programového rozpočtovania je okrem hodnotenia rozpočtu programov, hodnotené aj plnenie cieľov a merateľných ukazovateľov, a to v osobitnej prílohe ako výstup z Rozpočtového informačného systému (RIS) – Modul programového rozpočtovania (MPR). V samostatných častiach je vyhodnotené hospodárenie príspevkových organizácií a hospodárenie verejných vysokých škôl. 
Podkladom pre spracovanie Záverečného účtu boli správy o výsledkoch hospodárenia za jednotlivé organizácie v riadiacej pôsobnosti Ministerstva školstva SR, podklady vecných sekcií Ministerstva školstva SR a výkazníctvo z informačného systému Štátnej pokladnice.
Rozpočtové prostriedky kapitoly na rok 2007 tvorili finančné prostriedky z nasledujúcich zdrojov:
- rozpočtové prostriedky kapitoly (zdroj 111),
- Európsky sociálny fond (zdroj 1161),
- spolufinancovanie zo štátneho rozpočtu (zdroj 1162), 
- Európsky sociálny fond – zdroje z predchádzajúcich rokov (zdroj 1361),
- spolufinancovanie zo štátneho rozpočtu (zdroj 1362), 
- Európsky fond regionálneho rozvoja (zdroj 1151),
- spolufinancovanie zo štátneho rozpočtu (zdroj 1152), 
- Európsky fond regionálneho rozvoja – zdroje z predchádzajúcich rokov (zdroj 1351),
- spolufinancovanie zo štátneho rozpočtu (zdroj 1352),
- Svetová banka (zdroj 11C3),
- Svetová banka – zdroje z predchádzajúcich rokov (zdroj 13C3),
- vládne úvery – spolufinancovanie k prostriedkom EÚ (zdroj 11C5)
- zo štátneho rozpočtu – zdroje z roku 2005 (zdroj 1315),
- zo štátneho rozpočtu – zdroje z roku 2006 (zdroj 1316),
- zdroje z ostatných rozpočtových kapitol (zdroj 14).
Mimorozpočtové zdroje, ktoré boli súčasťou plnenia príjmov a čerpania výdavkov boli tvorené z nasledujúcich zdrojov:
- iné zdroje zo zahraničia (zdroj 35),
- iné zdroje (zdroj 70).
Príjmy pre rok 2007 boli kapitole školstva rozpísané v schválenom rozpočte v objeme                     772 708 tis. Sk, z toho s kódom zdroja 111 - Rozpočtové prostriedky kapitoly v sume 35 138 tis. Sk a s kódom zdroja 1161 -  Európsky sociálny fond v sume 737 570 tis. Sk.
Upravený rozpočet príjmov k 31. 12. 2007 bol v objeme 448 514 tis. Sk, v tom príjmy                     s kódom zdroja 111 – Rozpočtové prostriedky kapitoly tvorili sumu 35 114 tis. Sk, s kódom zdroja 1161 – Európsky sociálny fond boli príjmy v sume 54 487 tis. Sk a s kódom zdroja 1361 – Európsky sociálny fond – zdroje z predchádzajúcich rokov boli v sume 358 914 tis. Sk.
Plnenie príjmov vrátane mimorozpočtových zdrojov k 31. 12. 2007 bolo v objeme                              503 123 tis. Sk. Bez mimorozpočtových prostriedkov boli príjmy plnené v objeme 423 449 tis. Sk, t. j. 94,4 % z upraveného rozpočtu.
 S kódom zdroja 111 - Rozpočtové prostriedky kapitoly bolo plnenie príjmov k 31. 12. 2007 v objeme 44 754 tis. Sk, čo predstavuje 127,5 % k upravenému rozpočtu. 
S kódom zdroja 1161 - Európsky sociálny fond  bolo plnenie príjmov k 31. 12 .2007 v objeme 225 374 tis. Sk, t. j. 413,6  % k upravenému rozpočtu.
S kódom zdroja 1162 – Spolufinancovanie zo štátneho rozpočtu neboli v schválenom a upravenom rozpočte rozpísané finančné prostriedky, plnenie príjmov bolo v objeme 1 866 tis. Sk.
S kódom zdroja 1361 - Európsky sociálny fond - zdroje z predchádzajúcich rokov bolo plnenie príjmov v objeme 146 524 tis. Sk, t.j. 40,8 %. 
S kódom zdroja 14 – Zdroje z ostatných rozpočtových kapitol boli príjmy plnené v objeme 3 842 tis. Sk. 

Výdavky v schválenom rozpočte kapitoly na rok 2007 boli rozpočtované v celkovej sume 51 360 826 tis. Sk, rozpočtovými opatreniami, ktoré vykonalo Ministerstvo financií SR k 31. 12. 2007 bol rozpočet upravený na sumu 50 190 105 tis. Sk. Čerpanie výdavkov bez mimorozpočtových zdrojov bolo v objeme 50 114 595 tis. Sk, t. j. 99,8 % z upraveného rozpočtu.  
S kódom zdroja 111 - Rozpočtové prostriedky kapitoly predstavovali výdavky v schválenom rozpočte objem 50 245 704 tis. Sk, upravený rozpočet bol v objeme 49 432 529 tis. Sk, čerpanie bolo v objeme 49 404 073 tis. Sk, t. j. 99,9 % z upraveného rozpočtu. 
S kódom zdroja 1161 - Európsky sociálny fond bol schválený rozpočet v objeme                    737 570 tis. Sk, upravený rozpočet bol v objeme 60 895 tis. Sk, čerpanie bolo v objeme                          60 660 tis. Sk, t. j. 99,6  % z upraveného rozpočtu.
S kódom zdroja 1162 – Spolufinancovanie zo štátneho rozpočtu bol schválený rozpočet                     v objeme 349 552 tis. Sk, upravený rozpočet bol v objeme 28 049 tis. Sk, čerpanie bolo v objeme               27 915 tis. Sk, t. j. 99,5 % z upraveného rozpočtu.
Mimorozpočtové zdroje boli čerpané v objeme 75 244 tis. Sk.
Prehľad schváleného rozpočtu, upraveného rozpočtu a skutočnosti k 31.12.2007 podľa ďalších zdrojov je uvedený v tabuľkovej časti Záverečného účtu. 
Z celkového výsledku hospodárenia je možné konštatovať priaznivý vývoj hospodárenia s prostriedkami rozpočtovanými v kapitole Ministerstva školstva SR za rok 2007 pri celkovom čerpaní výdavkov bez mimorozpočtových zdrojov na 99,8 % z upraveného rozpočtu, z toho s kódom zdroja 111- Rozpočtové prostriedky kapitoly na 99,9 % z upraveného rozpočtu. 
Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.